
ZMLUVA O DIELO
	I.
	O. F. MILL, spol. s r. o.

	sídlo:

IČO:

DIČ:

IČ DPH:

registrovaná:

konajúca:

bankové spojenie:
	Svätoplukova 2035/11, 926 01 Sereď

53 075 846

2121253288

SK2121253288

v Obchodnom registri Okresného súdu Trnava,

oddiel: Sro, vložka č.: 46742/T

Ondrejom Fačkovcom, konateľom

IBAN: SK33 0900 0000 0051 3549 3204

	ako objednávateľ na strane jednej (ďalej len „Objednávateľ”)


a

	II.
	

	sídlo:

IČO:

DIČ:

IČ DPH:

registrovaná:

konajúca:

bankové spojenie:
	v Obchodnom registri Okresného súdu ,

oddiel: , vložka č.:

IBAN: 

	ako zhotoviteľ na strane druhej (ďalej len „Zhotoviteľ“ a spolu s Objednávateľom ďalej len „Zmluvné strany“)


uzatvárajú podľa ust. § 536 a nasl. zákona č. 513/1991 Zb. Obchodný zákonník
v znení neskorších právnych predpisov (ďalej len „Obchodný zákonník“) túto

zmluvu o dielo

(ďalej len „Zmluva“):
Článok I
Predmet Zmluvy
1. Predmetom Zmluvy je na strane jednej záväzok Zhotoviteľa vykonať pre Objednávateľa na svoje náklady, nebezpečenstvo, v súlade s pokynmi Objednávateľa a za podmienok špecifikovaných v Zmluve dielo a v zmysle Výzvy na predloženie ponuky pre zákazku s názvom  „Ekologizácia výrobného procesu v spoločnosti O.F. MILL, spol. s r. o. obstaraním novej inovatívnej technológie“. (ďalej len „Dielo“) v rozsahu špecifikovanom verejným obstaraním zo dňa XX. XX. 202X (ďalej len „Návrh technického riešenia“), ktorý ako príloha č. 1 tvorí neoddeliteľnú súčasť Zmluvy a na strane druhej záväzok Objednávateľa vykonané Dielo prevziať a zaplatiť zaň Zhotoviteľovi cenu za Dielo, a to za podmienok ďalej uvedených v Zmluve.

2. Pre vylúčenie akýchkoľvek pochybností Zmluvné strany vyhlasujú, že vykonanie Diela zahŕňa demontáž, montáž, sprevádzkovanie a aj vykonanie všetkých zákonom stanovených revízií a posudkov ( predovšetkým nie však výhradne Technickej inšpekcie.)
Článok II

Miesto a čas vykonania Diela
1. Miestom vykonania Diela je v objekte mlyna a čistiarne nachádzajúceho sa v areáli mlynu Sládkovičovo na adrese Košútska 969, 925 21 Sládkovičovo, vo vlastníctve spoločnosti Mlyn Pohronský Ruskov, a.s., so sídlom Hlavná 76, 935 62 Pohronský Ruskov, IČO: 31 421 459, zapísanej v Obchodnom registri Okresného súdu Nitra, oddiel: Sa, vložka č.: 79/N (ďalej len „spoločnosť Mlyn Pohronský Ruskov“), pričom silo je ako stavba so súpisným číslom 968 postavené na pozemku parcela registra „C“ č. 898/1 a zapísané na liste vlastníctva č. 4157 pre okres Galanta, obec Sládkovičovo, katastrálne územie Sládkovičovo, vedenom Okresným úradom Galanta, katastrálnym odborom (ďalej len „Stavenisko“). Zhotoviteľ vyhlasuje, že sa pred podpisom Zmluvy oboznámil so súčasným stavom Staveniska a že nezistil žiadne prekážky či obmedzenia, ktoré by bránili či znemožňovali vyhotovenie Diela spôsobom a za podmienok uvedených ďalej v Zmluve.

2. Zmluvné strany sa dohodli, že Zhotoviteľ začne vykonávať Dielo do tridsiatich kalendárnych dní odo dňa podpisu Zmluvy a Dielo vykoná a odovzdá Objednávateľovi v lehote do 300 dní odo dňa začatia vykonávania Diela. Zmluvné strany sa dohodli že jednotlivé práce budú prebiehať podľa dohodnutého harmonogramu, ktorý tvorí neoddeliteľnú časť tejto zmluvy.
3. Zmluvné strany sa dohodli, že realizácia diela v časti mlyn nemôže spôsobiť Objednávateľovi odstávku výroby dlhšiu ako 45 kalendárnych dní. Zmena dĺžky odstávky je možná ak sa pri realizácii tejto časti Diela vyskytnú skutočnosti, ktoré neboli v dobe uzatvorenia Zmluvy Zmluvným stranám známe a Zhotoviteľ ich nezavinil, ani nemohol predvídať a tieto skutočnosti majú preukázateľný vplyv na realizáciu tejto časti diela.
4. Ukončenie vykonávania Diela sa spravuje postupom dohodnutým v článku IX Zmluvy.

Článok III

Cena za Dielo a platobné podmienky
1. Zmluvné strany sa dohodli, že Objednávateľ zaplatí Zhotoviteľovi za vykonanie Diela cenu v celkovej výške XX,- € (slovom xxxxx eur) bez DPH (ďalej len „Cena“), a to bezhotovostným prevodom na účet Zhotoviteľa uvedený v záhlaví Zmluvy. Celková Cena za Dielo bola zostavená rozpočtom na základe Návrhu technického riešenia a pozostáva z nasledovných položiek:
a) časť ceny vo výške ,- € bez DPH; bude uhradená do 14 dní po podpísaní zmluvy
b) ,- € bez DPH; po potvrdení dodávateľa o pripravenosti odoslať všetky jednotlivé strojne technologické zariadenia
c) ,- € bez DPH; do 10 dní po podpise preberacieho protokolu o zhotovení diela podľa článku IX. Zmluvy o dielo
2. V Cene nie je zahrnutá zákonom stanovená daň z pridanej hodnoty, ktorá bude účtovaná k Cene podľa právnych predpisov Slovenskej republiky platných v čase vystavenia faktúry.

3. Nárok na úhradu Ceny za vykonanie Diela vznikne Zhotoviteľovi na základe ním vystavenej a Objednávateľovi doručenej faktúry.

4. Objednávateľ týmto výslovne udeľuje Zhotoviteľovi súhlas v zmysle ust. § 71 ods. 1 písm. b) zákona č. 222/2004 Z. z. o dani z pridanej hodnoty v znení neskorších právnych predpisov (ďalej len „Zákon o DPH“) na to, aby mu Zhotoviteľ vystavoval faktúru v elektronickej forme. Kontaktný údaj na fakturačné oddelenie:

a) Objednávateľa je:
· email: fakturaciamlyn@of-sro.sk
· telefón: +421 908723951
b) Zhotoviteľa je:

· email: .......................@..........
· telefón: ......................@..........
5. Cena je s výnimkami špecifikovanými v ods. 6 tohto článku Zmluvy konečná a sú v nej započítané všetky náklady Zhotoviteľa na vykonanie Diela, pričom Zhotoviteľ nie je oprávnený dodatočne Cenu meniť. Zhotoviteľ sa súčasne zaväzuje, že v prípade, ak Dielo nebude schopný vykonať za Cenu, rozdiel medzi jeho nákladmi a dohodnutou Cenou bude znášať na vlastné náklady. Zhotoviteľ nie je okrem výnimiek špecifikovaných v ods. 6 písm. b) a c) tohto článku Zmluvy oprávnený žiadať Objednávateľa o akceptáciu zvýšenia dohodnutej Ceny za Dielo bez ohľadu na dôvod zvýšenia Ceny a neprináleží mu ani právo na odstúpenie od Zmluvy v prípade, ak Objednávateľ na zvýšenie Ceny odmietne pristúpiť.
6. Zmena Ceny je možná po písomnom odsúhlasení zmeny Ceny zo strany Objednávateľa, iba ak:

a) Objednávateľ niektoré práce alebo dodávky materiálov uvedené v Návrhu technického riešenia vylúči z predmetu plnenia (tzv. menejpráce);
b) Objednávateľ bude požadovať aj vykonanie iných prác (tzv. naviacpráce) a dodávok materiálu ako tých, ktoré sú uvedené v Návrhu technického riešenia, alebo bude požadovať iný druh alebo kvalitu práce alebo materiálu;
c) sa pri realizácii Diela vyskytnú skutočnosti, ktoré neboli v dobe uzatvorenia Zmluvy Zmluvným stranám známe a Zhotoviteľ ich nezavinil, ani nemohol predvídať a tieto skutočnosti majú preukázateľný vplyv na cenu špecifikovanú v ods. 1 tohto článku Zmluvy; pre vylúčenie pochybností – za  skutočnosť podľa predchádzajúcej vety sa nepovažuje zmena cien materiálov, služieb alebo iných komodít na relevantnom trhu v priebehu trvania Zmluvy.
7. Zmluvné strany sa dohodli, že v prípadoch špecifikovaných v ods. 6 tohto článku Zmluvy bezodkladne uzatvoria písomný dodatok k Zmluve, ktorého prílohou bude rozpočet (kalkulácia) na požadované zmeny Ceny. V prípade, ak by neuzavretie dodatku z dôvodov na strane Zhotoviteľa malo vplyv na posun doby vykonania Diela, je Zhotoviteľ v omeškaní s plnením svojho záväzku podľa Zmluvy.

8. Zhotoviteľ sa zaväzuje vystaviť faktúru po ukončení Diela a odovzdaní a prevzatí Diela Objednávateľom v súlade s týmto článkom Zmluvy. Prílohou faktúry bude preberací protokol vyhotovený podľa článku IX ods. 4 až 6 Zmluvy, odsúhlasený stavebným dozorom Objednávateľa.
9. Lehota splatnosti faktúry Zhotoviteľa je 30 dní odo dňa jej doručenia Objednávateľovi.
10. Záväzok Objednávateľa zaplatiť Cenu je splnený odpísaním finančných prostriedkov v zodpovedajúcej sume z účtu Objednávateľa na účet Zhotoviteľa špecifikovaný v záhlaví Zmluvy alebo na faktúre.

11. Faktúra bude obsahovať najmä:
a) obchodné meno, IČO a IČ DPH oboch Zmluvných strán;

b) adresy sídiel oboch Zmluvných strán;

c) dátum uzatvorenia Zmluvy a predmet Zmluvy;

d) číslo faktúry;

e) dátum vystavenia faktúry;

f) dátum splatnosti faktúry;

g) označenie peňažného ústavu, číslo účtu, IBAN a SWIFT, na ktorý sa má platiť;

h) fakturovanú sumu bez DPH, výšku DPH a fakturovanú sumu vrátane DPH (celkom);

i) odtlačok pečiatky Zhotoviteľa a podpis osoby oprávnenej faktúru v mene Zhotoviteľa vystaviť.
12. V prípade, že faktúra nebude obsahovať náležitosti uvedené v ods. 11 tohto článku Zmluvy a/alebo akýkoľvek údaj uvedený na faktúre bude nesprávny, je Objednávateľ oprávnený vrátiť ju Zhotoviteľovi na opravu a/alebo na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
13. Neoddeliteľnou súčasťou faktúry bude položkový súpis skutočne vykonaných prác a dodávok materiálov.
14. Zhotoviteľ vyhlasuje, že ku dňu podpisu Zmluvy neexistujú dôvody, na základe ktorých by Objednávateľ mal, či mohol byť ručiteľom v zmysle ust. § 69 ods. 14 v nadväznosti na ust. § 69b Zákona o DPH za daňovú povinnosť Dodávateľa vzniknutú z DPH, ktorú Zhotoviteľ Objednávateľovi fakturuje k cene za plnenie podľa Zmluvy. Zhotoviteľ vyhlasuje a zaväzuje sa, že k DPH podá riadne daňové priznanie a v prípade vzniku povinnosti zaplatiť DPH túto daň odvedie miestne príslušnému finančnému úradu do určenej lehoty splatnosti. Zhotoviteľ vyhlasuje, že nemá akýkoľvek úmysel nezaplatiť DPH vzťahujúcu sa k predmetu plnenia podľa Zmluvy, alebo úmysel skrátiť daň, či prípadne vylákať daňovú výhodu a nemá úmysel dostať sa do postavenia, kedy túto daň nebude môcť zaplatiť.

15. Objednávateľ je oprávnený zadržať sumu vo výške DPH z každej faktúry vystavenej Zhotoviteľom v prípade, že Zhotoviteľ je v priebehu plnenia Zmluvy zverejnený v zozname vedenom Finančným riaditeľstvom Slovenskej republiky z niektorého z dôvodov špecifikovaných v poslednej vete ods. 14 tohto článku Zmluvy. Objednávateľ je v takomto prípade oprávnený zadržať DPH z vystavených faktúr až do dňa, kým Zhotoviteľ nepreukáže, že nie je zverejnený v zozname podľa predchádzajúcej vety.
16. Zhotoviteľ nie je oprávnený bez predchádzajúceho písomného súhlasu Objednávateľa:
· jednostranne si úplne alebo čiastočne započítať akékoľvek svoje splatné aj nesplatné peňažné pohľadávky voči akýmkoľvek splatným aj nesplatným pohľadávkam Objednávateľa, vyplývajúce mu zo Zmluvy alebo spojené s predmetom Zmluvy;
· postúpiť akékoľvek splatné aj nesplatné peňažné pohľadávky voči Objednávateľovi vyplývajúce mu zo Zmluvy alebo spojené s predmetom Zmluvy na akúkoľvek tretiu osobu;
· zriadiť záložné právo na jeho existujúcich alebo budúcich pohľadávkach voči Objednávateľovi vyplývajúcich mu zo Zmluvy alebo spojených s predmetom Zmluvy v prospech akýchkoľvek tretích osôb.
17. Zmluvné strany sa dohodli, že Objednávateľ je oprávnený zadržať zo Zhotoviteľom fakturovanej čiastky 10 % (slovom desať percent). Zádržné je Objednávateľ povinný uhradiť do 14 dní odo dňa prevzatia Diela po odstránení vád a nedorobkov špecifikovaných pri preberacom konaní.
Článok IV

Montážny denník
1. Zhotoviteľ je povinný viesť odo dňa prevzatia Staveniska o prácach, ktoré uskutočňuje, montážny denník v dvojitom vyhotovení (originál a jedna kópia), do ktorého je povinný zapisovať všetky skutočnosti rozhodné pre plnenie predmetu Zmluvy. Predovšetkým je povinný zapisovať údaje o časovom postupe prác, ich akosti, zdôvodnenie odchýlok vykonávaných prác od dohodnutého spôsobu vykonávania prác (projektovej dokumentácie), prípadných dodávateľoch technologických zariadení a počtoch ich zamestnancov a pod. Povinnosť viesť montážny denník končí odovzdaním a prevzatím Diela.

2. V montážnom denníku musí byť uvedené najmä:

a) názov, sídlo, IČO a DIČ oboch Zmluvných strán a spracovateľa projektovej dokumentácie;
b) zoznam zmluvnej a technickej dokumentácie k Dielu, vrátane všetkých zmien a dodatkov;
c) zoznam dokladov a úradných rozhodnutí vzťahujúcich sa na vykonávanie Diela;

d) prevzatie Staveniska, začatie, prerušenie a zastavenie prác s príslušným odôvodnením;

e) odchýlky od projektovej dokumentácie vykonané na základe dohody Zmluvných strán a ich odôvodnenie;

f) výzvy na kontrolu čiastkových prác, ktoré budú ďalším postupom zakryté;
g) iné skutočnosti potrebné pre riadne vykonanie Diela.
3. Všetky listy montážneho denníka musia byť riadne očíslované v príslušnom poradí.

4. Zápisy do montážneho denníka čitateľne zapisuje a podpisuje stavbyvedúci, a to vždy v deň, keď boli práce vykonané.
5. Medzi jednotlivými zápismi nesmú byť vynechané voľné miesta. Okrem stavbyvedúceho a zodpovedného zástupcu Zhotoviteľa môže do montážneho denníka vykonávať potrebné zápisy iba Objednávateľ, prípadne ním poverený zástupca, stavebný dozor, koordinátor bezpečnosti ochrany zdravia pri práci (ďalej len „BOZP“) alebo príslušné orgány štátnej správy.

6. Ak stavbyvedúci nesúhlasí so zápisom, ktorý uskutočnil Objednávateľ, resp. ním poverený zástupca, stavebný dozor alebo koordinátor BOZP do montážneho denníka, je povinný k tomuto zápisu pripojiť svoje stanovisko najneskôr do troch pracovných dní, inak sa má za to, že s uvedeným zápisom súhlasí.
7. Zhotoviteľ je povinný vyzvať zápisom v Montážnom denníku oprávneného zástupcu Objednávateľa najneskôr tri pracovné dni vopred ku kontrole a prevereniu prác, ktoré v ďalšom postupe prác budú zakryté a / alebo sa stanú neprístupnými. Ak tak nevykoná, je povinný na žiadosť Objednávateľa a na svoje vlastné náklady odkryť práce, ktoré boli zakryté, alebo ktoré sa stali neprístupnými a umožniť Objednávateľovi na svoje vlastné náklady vykonať náhradnú kontrolu. Pokiaľ sa Objednávateľ nedostaví na kontrolu v dohodnutej dobe, hoci bol na svoju účasť Zhotoviteľom riadne vyzvaný, je Zhotoviteľ po splnení všetkých svojich povinností oprávnený tieto konštrukcie zakryť. Pred ich zakrytím však musí vykonať všetky opatrenia vyžadované všeobecne záväznými právnymi predpismi a technickými normami a tento postup ho nezbavuje zodpovednosti za prípadné vady takýchto zakrytých konštrukcií a prác.
8. Kópie listov montážneho denníka je Objednávateľ oprávnený si raz týždenne vždy v prvý pracovný deň nasledujúceho týždňa prevziať a ich prevzatie je povinný potvrdiť zápisom v montážnom denníku.
9. Objednávateľ je povinný pravidelne sledovať zápisy v montážnom denníku a v prípade potreby k nim písomne uvádzať svoje stanoviská. Objednávateľ je povinný uviesť v montážnom denníku svoje písomné stanovisko najmä (nie však výlučne) k výzve na účasť na kontrole čiastkových prác, ktoré budú ďalším postupom zakryté, pričom ak sa Objednávateľ nevyjadrí k výzve, nepovažuje sa správanie Objednávateľa za vyjadrenie súhlasu s vykonanými čiastkovými prácami.
10. Zhotoviteľ sa zaväzuje zabezpečiť, aby bol montážny denník prístupný Objednávateľovi v pracovných dňoch v čase od 10.00 hod. do 14.00 hod. v mieste podľa vzájomnej dohody Objednávateľa a Zhotoviteľa.
11. Dňom prevzatia Staveniska alebo jeho časti Zhotoviteľ zodpovedá za Stavenisko a iné priestory dotknuté ním vykonávanou činnosťou, a to až do odovzdania a prevzatia Diela Objednávateľom. Zhotoviteľ je povinný zabezpečiť, aby Stavenisko od začiatku vykonávania Diela až po riadne protokolárne odovzdanie Diela spĺňalo podmienky podľa ust. § 43i Stavebného zákona a zároveň sa zaväzuje zabezpečiť reguláciu pohybu osôb na Stavenisku, ochranu materiálu súvisiaceho s realizáciou Diela, bezpečnosť pri práci a pod.
12. Po celú dobu vykonávania Diela zodpovedá Zhotoviteľ za ochranu zdravia a bezpečnosti svojich pracovníkov a tretích osôb vstupujúcich na Stavenisko, najmä zodpovedá za dodržiavanie predpisov o BOZP a o požiarnej ochrane na Stavenisku a v iných priestoroch dotknutých ním vykonávanou činnosťou a zodpovedá za škody, ktoré vzniknú ich porušením Objednávateľovi alebo tretím osobám.

Článok V

Technický dozor
1. Objednávateľ je oprávnený kontrolovať spôsob a rozsah vykonávania Diela Zhotoviteľom prostredníctvom ním poverenej osoby (ďalej iba „Technický dozor“), ktorá sa na požiadanie preukazuje potvrdením o technickom dozore vystaveným Objednávateľom. Z dôvodu vykonania kontroly má Technický dozor kedykoľvek bez predchádzajúceho upozornenia prístup na Stavenisko.

2. Technický dozor pri výkone svojej kontrolnej činnosti predovšetkým dohliada, či riadenie, spôsob a vyhotovovanie Diela Zhotoviteľom zaisťuje:

a) realizáciu Diela v súlade s projektovou a s inou súvisiacou dokumentáciou;
b) dodržiavanie montážno-technických noriem na vykonávanie Diela a iných technických predpisov vzťahujúcich sa na vykonávanie Diela;
c) dodržiavanie kvalitatívnych požiadaviek stanovených právnymi predpismi a Zmluvou na Dielo;
d) bezpečnú inštaláciu a prevádzku technického vybavenia na Stavenisku;
e) poriadok na Stavenisku;
f) odbornú manipuláciu s materiálmi, strojmi a zariadeniami;
g) ochranu životného prostredia;
h) plnenie časového harmonogramu.

3. Technický dozor je oprávnený pri zistení nedostatkov v priebehu vykonávania Diela požadovať od Zhotoviteľa, aby nedostatky odstránil a Dielo vykonával riadnym spôsobom. Odstránenie takto zistených nedostatkov je Zhotoviteľ povinný zaistiť na svoje náklady a v Objednávateľom resp. Technickým dozorom určenej lehote.

4. Zhotoviteľ je povinný preukázateľne oboznámiť prípadných subdodávateľov Diela s osobou vykonávajúcou Technický dozor a s jej oprávneniami.

Článok VI
Práva a povinnosti Zmluvných strán
1. Zhotoviteľ sa zaväzuje vykonať Dielo riadne, včas, na svoje náklady a na svoje nebezpečenstvo a postupovať pri vykonávaní Diela s odbornou starostlivosťou a dodržiavať všeobecne záväzné právne predpisy a stavebno-technické normy platné a účinné v Slovenskej republike a v Európskej únii ku dňu odovzdania Diela a podmienky Zmluvy.

2. Zhotoviteľ zodpovedá v plnej miere za zabezpečovanie úloh na úseku BOZP v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších právnych predpisov, na úseku požiarnej ochrany v zmysle zákona č. 314/2001 Z. z. o ochrane pred požiarmi v znení neskorších právnych predpisov a vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších právnych predpisov a na úseku bezpečnosti práce v zmysle vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v zmysle neskorších právnych predpisov.
3. Objednávateľ ako stavebník poveruje Zhotoviteľa vykonávaním úlohy koordinátora bezpečnosti v zmysle nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších právnych predpisov a Zhotoviteľ toto poverenie prijíma.
4. Objednávateľ, pracovníkom zhotoviteľa a iným osobám podieľajúcim sa na vykonávaní Diela zabezpečí toalety, priestory na hygienu, šatne a pod.
5. Zhotoviteľ sa zaväzuje riadiť sa pri vykonávaní Diela východiskovými podkladmi a pokynmi Objednávateľa.
6. Zhotoviteľ sa ďalej zaväzuje, že:

a) sa bude zúčastňovať na kontrolných dňoch na mieste vykonávania Diela;

b) v prípade potreby na vlastné náklady zabezpečí prípadné zvláštne užívanie dopravných komunikácií a verejných plôch vrátane úhrady vymeraných poplatkov a nájomného;

c) bude vykonávať pravidelné a včasné upratovanie znečistených dopravných komunikácií a iných plôch dotknutých vykonávaním Diela;

d) zaistí a vykoná všetky nevyhnutné skúšky podľa príslušných právnych predpisov alebo slovenských technických noriem, prípadne iných noriem vzťahujúcich sa k vykonávanému Dielu, vrátane zaobstarania príslušných protokolov;

e) vykoná odvoz a uloženie prebytočných materiálov na skládku (ako napríklad vybúraných hmôt a pod.), vrátane poplatkov za ich uskladnenie a / alebo likvidáciu;

f) uvedie všetky povrchy poškodené stavebnými prácami do pôvodného stavu;
g) bude viesť priebežnú evidenciu odpadov vzniknutých pri stavebných prácach a Objednávateľovi predloží príslušné doklady o ich likvidácii;
h) bude udržiavať na prevzatom Stavenisku poriadok a čistotu a priebežne a v súlade so všeobecne záväznými právnymi predpismi bude odstraňovať odpady a nečistoty vzniknuté jeho prácami;
i) bude dodržiavať platný Potravinový kódex Slovenskej republiky vydaný výnosmi Ministerstva pôdohospodárstva a rozvoja vidieka Slovenskej republiky a Ministerstva zdravotníctva Slovenskej republiky, najmä jeho časť týkajúcu sa všeobecných hygienických požiadaviek, a to aj pri prípadnom užívaní priestorov poskytnutých Objednávateľom Zhotoviteľovi, pri prechode cez tieto priestory a cez výrobné priestory Objednávateľa;

j) bude dodržiavať všetky technické, hygienické, bezpečnostné (vrátane bezpečnosti a ochrany zdravia pri práci), protipožiarne a iné všeobecne záväzné právne predpisy, nariadenia a normy aktuálne platné na území Slovenskej republiky súvisiace s vykonávaním Diela a s charakterom prevádzky Objednávateľa ako spracovateľa, výrobcu a distribútora potravín;
k) zabezpečí svojim pracovníkom všetky pracovné odevy a ochranné pomôcky, ktoré sú pri vykonávaní Diela nevyhnutné;

l) pred začiatkom vykonávania Diela poskytne svojim pracovníkom informácie o konkrétnych podmienkach vykonávania Diela vyplývajúcich zo Zmluvy a oboznámi ich s ich povinnosťami vyplývajúcimi im zo všeobecne záväzných právnych predpisov upravujúcich technické, hygienické, bezpečnostné, protipožiarne a iné požiadavky súvisiace s výkonom práce;
m) zaistí vhodné zabezpečenie Staveniska proti vniknutiu nepovolaných osôb a proti vzniku zranenia a úrazu v priestore Staveniska (výstražné tabule, výstražné pásky a pod.);
n) prípadné práce naviac vykoná výhradne na základe predchádzajúcej vzájomnej písomnej dohody s Objednávateľom, súčasťou ktorej bude aj úprava ďalších skutočností súvisiacich s naviac prácami (najmä zmena Ceny, čas vykonania Diela a pod.);

o) vyprace Stavenisko v lehote do piatich kalendárnych dní odo dňa odovzdania a prevzatia Diela tak, aby Dielo bolo možné užívať obvyklým spôsobom;

p) pri vykonávaní Diela použije materiály, výrobky a zariadenia primeranej kvality, ktoré budú v súlade so všeobecne záväznými právnymi predpismi, Zmluvou a Návrhom technického riešenia;

q) vykoná za úhradu všetky práce naviac, zmeny alebo rozšírenia, ktoré si Objednávateľ dodatočne u Zhotoviteľa objedná. Táto skutočnosť musí byť ešte pred ich realizáciou Zmluvnými stranami vzájomne písomne potvrdená dodatkom k Zmluve obsahujúcim spôsob ich vyhotovenia, stanovenia ceny a prípadného vplyvu na konečný termín odovzdania Diela;

r) svojou činnosťou v minimálnej miere obmedzí výrobnú prevádzku Objednávateľa;

s) poučí všetkých svojich pracovníkov vstupujúcich do areálu, v ktorom sa nachádza Stavenisko, o ich povinnosti preukázať sa pri vstupe do areálu platným identifikačným preukazom (občianskym preukazom, preukazom vydaným Zhotoviteľom alebo Objednávateľom a pod.).
7. Zhotoviteľ je povinný:

a) požiadať Objednávateľa o prerokovanie otázky voľby, zmien a pod. technických zariadení a stavebných materiálov, ktoré už boli Zmluvnými stranami dohodnuté, a aj všetkých nových technických zariadení a materiálov, ktorých potreba využitia nastane počas vykonávania Diela;

b) bez zbytočného odkladu vhodným spôsobom (zápisom v stavebnom denníku alebo inou písomnou formou) informovať Objednávateľa o vzniku akejkoľvek udalosti, ktorá bráni alebo sťažuje vykonanie Diela, alebo ktorej dôsledkom má byť omeškanie Zhotoviteľa s vykonaním Diela;

c) bez zbytočného odkladu vhodným spôsobom (zápisom v stavebnom denníku alebo inou písomnou formou) oznámiť Objednávateľovi skryté vady / prekážky, ktoré mu znemožňujú vykonanie Diela dohodnutým spôsobom alebo v dohodnutom čase;

d) na formulári tvoriacom prílohu č. 2 Zmluvy predložiť Objednávateľovi zoznam pracovníkov, ktorí sa budú podieľať na vykonávaní Diela a budú z tohto dôvodu prítomní v areáli mlynu Sládkovičovo. Zmluvné strany sa dohodli, že akúkoľvek zmenu osôb v tomto zozname nie je potrebné realizovať uzatvorením dodatku k Zmluve, ale Zhotoviteľ je povinný zmenu oznámiť Objednávateľovi vo forme emailovej správy zaslanej z emailovej adresy oprávneného zástupcu Zhotoviteľa v zmluvných veciach špecifikovanej v článku XI ods. 2 písm. b) Zmluvy na emailovú adresu oprávneného zástupcu Objednávateľa v zmluvných veciach špecifikovanú v článku XI ods.  2 písm. a) Zmluvy, a to najneskôr v deň pred zamýšľanou výmenou alebo doplnením pracovníka;

e) informovať svojich pracovníkov o povinnosti dodržiavať záväzok mlčanlivosti o všetkých informáciách a skutočnostiach, ktoré sa dozvedeli v súvislosti s vykonávaním Diela u Objednávateľa.
8. Ak Objednávateľ zistí, že niektorý z pracovníkov Zhotoviteľa si riadne neplní povinnosti vyplývajúce zo Zmluvy alebo závažným spôsobom porušuje zásady správania sa na Stavenisku alebo zásady hygieny v potravinovej prevádzke, je povinný o všetkých svojich podstatných výhradách a dôvodoch nespokojnosti voči konkrétnemu pracovníkovi bezodkladne písomne informovať Zhotoviteľa. Zároveň je Objednávateľ oprávnený písomne požiadať Zhotoviteľa o výmenu tohto pracovníka. Zhotoviteľ je povinný do dvoch pracovných dní odo dňa doručenia žiadosti Objednávateľa o výmenu pracovníka nahradiť ho iným pracovníkom a bezodkladne o tom písomne informovať Objednávateľa.
9. Zhotoviteľ vyhlasuje, že Dielo vykoná bez právnych vád s výnimkou právnych vád spôsobených Objednávateľom alebo treťou osobou. V prípade výskytu právnych vád Diela zodpovedá Zhotoviteľ za škody a iné nároky tým vzniknuté Objednávateľovi v prípade, ak boli spôsobené porušením jeho povinností vyplývajúcich zo Zmluvy.
10. Zhotoviteľ je oprávnený umiestniť na Stavenisku okrem predpísaného označenia stavby pútače so svojim firemným menom, prípadne údajmi o svojej firme len s predchádzajúcim písomným súhlasom Objednávateľa.
11. Ak Objednávateľ odovzdáva za účelom vykonania Diela Zhotoviteľovi akékoľvek  podklady a ak Zhotoviteľ zistí vady týchto podkladov, je povinný o tom bezodkladne informovať Objednávateľa a poskytnúť mu súčinnosť pri odstránení týchto vád.
12. Zhotoviteľ je povinný mať po celú dobu trvania Zmluvy platne uzatvorené poistenie pre prípad zodpovednosti za škodu spôsobenú svojou činnosťou tretím osobám s minimálnou výškou poistného plnenia 5.000.000,- € za jednu poistnú udalosť. Kópia poistnej zmluvy platnej a účinnej ku dňu uzatvorenia Zmluvy tvorí ako príloha č. 3 k Zmluve jej neoddeliteľnú súčasť. Zhotoviteľ sa zaväzuje na požiadanie Objednávateľa kedykoľvek počas platnosti Zmluvy v lehote troch kalendárnych dní odo dňa vznesenia požiadavky, doručiť Objednávateľovi platný poistný certifikát preukazujúci platnosť poistenia s dohodnutými parametrami.
13. Objednávateľ sa zaväzuje zabezpečiť presunutie nezabetónovaných telies nachádzajúcich sa na Stavenisku (antény, kabeláže a ostatné telesá), a to tak, aby neprekážali počas vykonávania Diela.
14. Objednávateľ je oprávnený oboznámiť sa kedykoľvek v priebehu vykonávania Diela s priebehom dosiaľ vykonaných prác na Diele, a to osobne alebo prostredníctvom stavebného dozoru alebo prostredníctvom inej ním určenej osoby.
15. Zmluvné strany sa dohodli, že dokumenty podliehajúce osvedčeniu a autorizácii druhou Zmluvnou stranou (najmä cenové návrhy, práce naviac a pod.) budú odsúhlasované v lehote určenej v Zmluve a ak nie je v Zmluve výslovne určená lehota, tak do troch kalendárnych dní odo dňa ich doručenia druhej Zmluvnej strane. Pre vylúčenie akýchkoľvek pochybností Zmluvné strany konštatujú, že v prípade, ak:
a) sa Zhotoviteľ k predloženým dokumentom v lehote podľa predchádzajúcej vety nevyjadrí, platí, že s predloženým dokumentom a celým jeho znením bez výhrad súhlasí;
b) sa Objednávateľ k predloženým dokumentov v lehote podľa predchádzajúcej vety nevyjadrí, platí, že s predloženým dokumentom a celým jeho znením nesúhlasí;
c) sa druhá Zmluvná strana v lehote podľa predchádzajúcej vety vyjadrí, špecifikuje námietky iba k časti dokumentácie, platí, že zvyšnú časť dokumentácie Zmluvná strana odsúhlasila.
16. Objednávateľ je oprávnený kedykoľvek osobne alebo prostredníctvom stavebného dozoru alebo prostredníctvom inej ním určenej osoby oboznamovať sa so stavom vykonávania Diela a kontrolovať jeho vykonávanie na každom stupni. 
Článok VII

Zodpovednosť za vady, zodpovednosť za škodu a záruka
1. Zhotoviteľ zodpovedá za kvalitné a odborné vykonanie Diela a nesie zodpovednosť za vady, ktoré má Dielo v čase jeho odovzdania.
2. Zhotoviteľ zodpovedá za to, že Dielo bude vykonané riadne, t. j. úplne a bez vád, zodpovedá výsledku určenému v Zmluve a že v záručnej dobe špecifikovanej v ods. 5 tohto článku Zmluvy bude mať obvyklú kvalitu, vlastnosti dohodnuté v Zmluve, v zmluvnej dokumentácii, v technických normách a vo všeobecne záväzných právnych predpisoch, ktoré sa na vykonané Dielo vzťahujú.
3. Zmluvné strany sa dohodli, že kvalitatívne a/alebo kvantitatívne nedostatky Diela je Zhotoviteľ povinný bezodkladne odstrániť na vlastné náklady.
4. Ak Zhotoviteľ neodstráni vady Diela bezodkladne po ich oznámení, je Objednávateľ oprávnený po písomnej výzve adresovanej Zhotoviteľovi vykonať odstránenie vád samostatne alebo ich vykonaním poveriť tretiu osobu. Takto vzniknuté náklady je Zhotoviteľ povinný uhradiť Objednávateľovi do 14 dní odo dňa doručenia faktúry o ich vyúčtovaní, resp. preúčtovaní. Ustanovenie tohto odseku nemá vplyv na zodpovednosť Zhotoviteľa za iné vady Diela, resp. na Zhotoviteľom poskytnutú záruku na Dielo, ani na zodpovednosť Zhotoviteľa za škodu spôsobenú porušením jeho zmluvnej povinnosti.
5. Zmluvné strany sa dohodli, že Zhotoviteľ poskytne na:
a) Dodane technologické zariadenia záruku 2 rokov;
b) Vykonané montážne práce záruku 2 rokov.
6. Ak bude pre dodávky, materiály a zariadenia vystavený vlastný (osobitný) záručný list, platí záručná doba v dĺžke vyznačenej v týchto záručných listoch s momentom začatia plynutia uvedeným v záručných listoch; v opačnom prípade Zhotoviteľ poskytne Objednávateľovi pre dodávky, materiály a zariadenia záruku 2 roky.
7. Záručná doba špecifikovaná v ods. 5 a 6 tohto článku Zmluvy začína plynúť dňom odovzdania a prevzatia Diela uvedeným v protokole o odovzdaní a prevzatí Diela, ak sa pri preberaní nebudú vyskytovať vady a nedorobky nebrániace riadnemu užívaniu Diela podľa Zmluvy, inak dňom odstránenia všetkých vád a nedorobkov zistených pri preberacom konaní.
8. Zhotoviteľ zodpovedá za vady, ktoré malo Dielo v čase jeho odovzdania a prevzatia. Zhotoviteľ zodpovedá aj za vady, ktoré vznikli po odovzdaní Diela, ak vady boli spôsobené porušením povinností Zhotoviteľa vyplývajúcich mu zo Zmluvy alebo zo všeobecne záväzných právnych predpisov alebo z príslušných technických noriem.
9. Objednávateľ je povinný reklamáciu Diela uplatniť písomne u Zhotoviteľa bez zbytočného odkladu po zistení vád. V reklamácii musia byť vady Diela opísané a musí byť uvedené, ako sa prejavujú. Zmluvné strany dohodnú spôsob, podmienky a termín realizácie opravy vady a posúdia, resp. pokiaľ to bude možné, vyjadria sa k zodpovednosti za reklamovanú vadu.
10. Zhotoviteľ je povinný najneskôr do 14 (slovom štrnástich) kalendárnych dní po doručení písomnej reklamácie Objednávateľa mu písomne oznámiť, či reklamáciu uznáva alebo neuznáva. Ak Objednávateľ v reklamácii výslovne uvedie, že ide o haváriu, je Zhotoviteľ povinný nastúpiť a začať odstraňovať vady (havárie) najneskôr do 48 hodín po doručení písomnej reklamácie Objednávateľa.
11. Objednávateľ sa zaväzuje umožniť pracovníkom Zhotoviteľa za dodržania všetkých hygienických, bezpečnostných (vrátane bezpečnosti a ochrany zdravia pri práci), protipožiarnych a iných všeobecne záväzných právnych predpisov, nariadení a interných predpisov Objednávateľa, s ktorými bol Zhotoviteľ riadne oboznámený, prístup do priestorov potrebných pre odstránenie vady Diela, okrem prípadu, ak by charakter vady Diela alebo jeho opravy dodržanie týchto predpisov vylučoval. V takom prípade je však Zhotoviteľ povinný upozorniť Objednávateľa na nemožnosť ich dodržania a dohodnúť si s Objednávateľom také podmienky odstránenia vád Diela, ktoré budú v čo najmenšej možnej miere obmedzovať prevádzku Objednávateľa.
12. Plynutie záručnej doby sa preruší odo dňa uplatnenia práva Objednávateľa na odstránenie vady (dňom doručenia reklamácie) do dňa odstránenia vady.
13. Reklamované vady Diela sa zaväzuje Zhotoviteľ odstrániť v dohodnutých termínoch, ktoré nesmú zásadne prekročiť lehotu 15 dní odo dňa doručenia reklamácie Objednávateľa Zhotoviteľovi. Iba v prípade, ak charakter, závažnosť a rozsah vád neumožní túto lehotu splniť, môžu sa Zmluvné strany dohodnúť na dlhšej lehote.
14. Reklamáciu možno uplatniť do posledného dňa záručnej doby, pričom i reklamácia odoslaná prostredníctvom poštového podniku v posledný deň záručnej doby  Zhotoviteľovi, sa považuje za včas uplatnenú.
15. Objednávateľ je oprávnený požadovať od Zhotoviteľa zľavu z ceny Diela, ak:

a) nie je odstránenie vád možné;

b) nie je možné od Zhotoviteľa požadovať odstránenie vady.

Konkrétnu výšku zľavy si Zmluvné strany písomne dohodnú, pričom výška zľavy z ceny Diela sa určí ako rozdiel medzi hodnotou, ktorú by malo Dielo bez vád, a hodnotou, ktorú malo Dielo dodané s vadami, pričom pre určenie hodnôt je rozhodujúci čas, v ktorom sa malo uskutočniť riadne plnenie.
16. O odstránení reklamovanej vady vystaví Objednávateľ Zhotoviteľovi písomné potvrdenie, v ktorom potvrdí odstránenie vady alebo uvedie dôvody, pre ktoré odmieta opravu prevziať, a to v lehote najneskôr do dvoch pracovných dní odo dňa odstránenia reklamovanej vady alebo odmietnutia prevzatia opravy.
Článok VIII

Prerušenie vykonávania Diela
1. Objednávateľ je oprávnený prerušiť vykonávanie Diela alebo jeho časti, ak:
a) zistí, že Zhotoviteľ vykonáva Dielo v rozpore so Zmluvou alebo s projektovou dokumentáciou, resp. s Návrhom technického riešenia;
b) ak by pokračovanie v prácach spôsobilo škodu, alebo by bola ohrozená bezpečnosť pri práci.
Objednávateľ je povinný pred prerušením vykonávania Diela vyzvať Zhotoviteľa na odstránenie nedostatkov a poskytnúť mu primeranú lehotu na ich odstránenie a až následne je oprávnený pristúpiť k prerušeniu prác na vykonávanom Diele.
2. Vykonávanie Diela je možné pozastaviť (prerušiť) a termín dokončenia Diela v dôsledku toho v prípade potreby primerane predĺžiť len v prípadoch:
a) vzniku prekážok na strane Objednávateľa spôsobujúcich nemožnosť vykonávať Dielo;
b) výskytu skrytých prekážok, ktoré znemožňujú Zhotoviteľovi pokračovať vo vykonávaní Diela dohodnutým spôsobom a ktoré nemohol Zhotoviteľ pri podpise Zmluvy predpokladať;
c) výpadku elektrickej energie počas celej pracovnej doby;

pričom termín dokončenia Diela sa predĺži o rovnaký počet dní, po ktoré bolo vykonávanie Diela pozastavené z dôvodov uvedených vyššie.

3. Pri prerušení vykonávania Diela je Zhotoviteľ povinný zabezpečiť Stavenisko vykonaním takých úprav alebo opatrení, aby v čo najväčšej možnej miere eliminoval vznik škôd na Stavenisku, na technických zariadeniach alebo na použitom materiáli.
Článok IX
Odovzdanie a prevzatie Diela
1. Zhotoviteľ splní svoj záväzok vykonať Dielo riadnym vykonaním Diela bez vád a prevzatím Diela Objednávateľom bez vád a oprávnených výhrad vznesených zo strany Objednávateľa.
2. Zhotoviteľ je povinný Objednávateľovi oznámiť ukončenie vykonávania Diela zápisom v Stavebnom denníku a vyzvať Objednávateľa na prevzatie Diela minimálne tri kalendárne dni vopred.
3. O prevzatí Diela Zmluvné strany spíšu preberací protokol v dvoch vyhotoveniach, z ktorých po jednom vyhotovení obdrží každá Zmluvná strana.
4. Preberací protokol bude obsahovať najmä:
a) identifikáciu Zmluvy;

b) špecifikáciu Diela;
c) identifikačné údaje Zhotoviteľa (odovzdávajúceho) a Objednávateľa (preberajúceho);
d) identifikačné údaje zúčastnených osôb v rozsahu meno, priezvisko a funkcia;
e) vyhlásenie Zmluvných strán, či Dielo bolo vykonané v súlade so Zmluvou a s dohodnutými podmienkami;
f) zhodnotenie kvality preberaného Diela, súpis zistených vád a nedorobkov;
g) konštatovanie Objednávateľa, že Dielo preberá k určitému dňu, resp. dôvody, pre ktoré Dielo odmieta prebrať;
h) dohodnutie opatrení na odstránenie zistených vád a nedorobkov a lehôt na ich odstránenie;
i) súpis všetkých odovzdávaných dokladov, dokumentov, atestov a pod.;
j) dátum a podpisy oprávnených zástupcov oboch Zmluvných strán.

5. Zhotoviteľ odovzdá Objednávateľovi pri podpise preberacieho protokolu vo vhodnej forme (listinne alebo elektronicky) aj:

a) zápisy o skúškach zabudovaných zariadení a funkčne ucelených častí vrátane revíznych správ, ak takéto zariadenia a funkčne ucelené časti sú súčasťou Diela;
b) certifikáty, atesty, resp. prehlásenia o zhode zabudovaných materiálov a zariadení, ak takéto zariadenia boli do Diela zabudované;
c) návody na obsluhu a záručné listy zabudovaných zariadení, zápisy o zaškolení obsluhy, ak to vyžaduje charakter Diela;
d) fotokópiu Stavebného denníka;

e) doklady o naložení s odpadmi vzniknutými pri stavebných prácach;

f) prípadne ďalšia dokumentácia potrebná na kolaudáciu Diela.
6. Ak Zhotoviteľ riadne ukončí Dielo pred termínom dohodnutým v článku II ods. 2 Zmluvy, Objednávateľ sa zaväzuje Dielo bez vád prevziať aj v skoršom termíne určenom na základe vzájomnej dohody Zmluvných strán a o prevzatí Diela vyhotoviť preberací protokol.
7. Dodržanie času plnenia zo strany Zhotoviteľa je závislé od riadneho a včasného spolupôsobenia Objednávateľa dohodnutého v Zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku.
8. Po odstránení všetkých vád a nedorobkov spíšu Zmluvné strany dodatok k protokolu o odovzdaní a prevzatí Diela, ktorý bude obsahovať (primerane) náležitosti špecifikované v ods. 4 tohto článku Zmluvy a vyhlásenie Objednávateľa týkajúce sa stavu Diela, najmä v časti zistených vád a nedorobkov.
Článok X

Vlastnícke právo a nebezpečenstvo škody na Diele
1. Montážny materiál a zariadenia potrebné na vykonanie Diela zabezpečuje Zhotoviteľ. Zhotoviteľ zostáva vlastníkom týchto vecí až do ich pevného zabudovania do Diela, s výnimkou materiálov a zariadení uhradených Objednávateľom pred ich zabudovaním, ku ktorým Objednávateľ nadobúda vlastníctvo ich úplným zaplatením.
2. Nebezpečenstvo škody na Diele alebo jeho časti, ako aj na všetkých veciach a materiáloch potrebných na zhotovenie Diela znáša Zhotoviteľ až do času protokolárneho prevzatia Diela alebo jeho časti Objednávateľom okrem prípadu, ak Objednávateľ začne Dielo alebo jeho časť užívať pred jeho protokolárnym odovzdaním.
Článok XI

Oprávnení zástupcovia Zmluvných strán
1. Každá zo Zmluvných strán sa zaväzuje oznámiť druhej Zmluvnej strane všetky údaje a informácie potrebné na uplatnenie všetkých práv vyplývajúcich zo Zmluvy.

2. Pre potreby komunikácie udávajú Zmluvné strany nasledovné údaje: 

a) oprávnení zástupcovia Objednávateľa:

· vo veciach zmluvných je oprávnený/á konať a podpisovať:


meno a priezvisko:
Ondrej Fačkovec


funkcia:

konateľ spoločnosti


mobil:


+421 905 711425
e-mail:

ofackovec@of-sro.sk
· vo veciach technických a vo veciach odovzdania a prevzatia Diela (vrátane podpisu zápisov) je oprávnený/á konať:


meno a priezvisko:
Ondrej Fačkovec


funkcia:

konateľ spoločnosti


mobil:


+421 905 711425


e-mail:

ofackovec@of-sro.sk


vo veciach koordinácie bezpečnosti a ochrany zdravia pri práci na  Stavenisku je oprávnený/á konať:


meno a priezvisko:
Marián Kalazi


funkcia:

manager výroby


mobil:


+421 907 750059


e-mail:

mkalazi@of-sro.sk  



a/alebo


meno a priezvisko:
Rudolf Gabriš


funkcia:

externý manager BOZP


mobil:


+421 911 448893



e-mail:

rudolf.gabris@skolboz.sk 

b) oprávnení zástupcovia Zhotoviteľa:

· vo veciach zmluvných je oprávnený/á konať a podpisovať:


meno a priezvisko:
Titul, meno a priezvisko


funkcia:

.....................................


mobil:


+421..............................
e-mail:

........................@..........
· vo veciach technických a vo veciach odovzdania a prevzatia Diela (vrátane podpisu zápisov) je oprávnený/á konať:


meno a priezvisko:
Titul, meno a priezvisko


funkcia:

.....................................


mobil:


+421..............................


e-mail:

........................@..........
         


a/alebo



meno a priezvisko:
Titul, meno a priezvisko


funkcia:

.....................................


mobil:


+421..............................


e-mail:

........................@..........



3.
V prípade akejkoľvek zmeny údajov uvedených v ods. 2 tohto článku Zmluvy sa príslušná Zmluvná strana zaväzuje o tom bezodkladne písomne informovať druhú Zmluvnú stranu. Pre vylúčenie pochybností Zmluvné strany konštatujú, že pri zmene údajov uvedených v ods. 2 tohto článku Zmluvy sa nevyžaduje uzatvorenie dodatku k Zmluve.

Článok XII

Dôverné informácie
1. Pre účely Zmluvy sa „Dôvernou informáciou“ rozumie informácia alebo údaj poskytnutý Zhotoviteľovi alebo osobe ovládajúcej Zhotoviteľa alebo ním ovládanej osobe, alebo jeho zamestnancom, poradcom či zástupcom alebo nimi splnomocneným osobám (ďalej len „Príjemca informácií“), či už pred dňom uzatvorenia Zmluvy alebo po dni uzatvorenia Zmluvy Objednávateľom, osobou ovládajúcou Objednávateľa alebo ním ovládanou osobou, alebo jeho zamestnancom, poradcom, či zástupcom, alebo nimi splnomocnenými osobami (ďalej len „Poskytovateľ informácií“), najmä (nie však výlučne) informácia alebo údaj, ktoré sa týkajú:

· technického stavu Staveniska alebo akýchkoľvek iných budov, technického vybavenia alebo iných predmetov nachádzajúcich sa v areáli mlyna Sládkovičovo;

· pôdorysu, dispozície a usporiadania interiéru a exteriéru areálu mlyna Sládkovičovo a priľahlých pozemkov v tomto areáli;

· výrobných a technologických procesov a postupov prebiehajúcich v areáli mlyna Sládkovičovo, vrátane ich plánov a špecifikácií;

· spôsobu a systému práce vykonávanej v areáli mlyna Sládkovičovo;

· predmetov duševného vlastníctva, teórií, myšlienok a know-how Poskytovateľa informácií;

· organizačných postupov v areáli mlyna Sládkovičovo a ich priebehu;

· podnikateľskej činnosti Poskytovateľa informácií alebo spoločnosti Mlyn Pohronský Ruskov, alebo ich súčasných služieb a prevádzky, finančných informácií, obchodoch a obchodnej politike, produktoch, pomeroch, hospodárení, marketingových plánoch, obrate predaja, nákupných a predajných cien tovarov, vnútornej organizácii, obchodných partneroch (vrátane údajov o nich), zákazníkoch (vrátane údajov o nich), osobných údajov vrátane akýchkoľvek faktov, analýz, záverov a stanovísk pripravených alebo získaných z takýchto informácií alebo údajov;

· spôsobu a systému práce Poskytovateľa informácií;

· vnútornej organizácie Poskytovateľa informácií.

Dôvernými informáciami sú aj akékoľvek iné informácie a údaje, technické, finančné alebo obchodné informácie a informácie, ktoré Poskytovateľ informácií  označí ako dôverné, alebo s ktorými sa má nakladať, vzhľadom na okolnosti známe Príjemcovi informácií pri poskytnutí informácií ako s dôvernými, alebo akékoľvek informácie, z povahy ktorých je pochopiteľné pre akúkoľvek osobu, že sú dôverné.
2. K odovzdaniu Dôvernej informácie môže dôjsť písomne alebo elektronickou cestou alebo akoukoľvek inou cestou (vrátane poskytnutia informácie prostredníctvom emailu, faxu, CD alebo DVD nosiča, USB kľúča, pevného disku alebo iného záznamového média, ako aj poskytnutia informácie vizuálne alebo ústnou formou). Dôvernou je aj informácia alebo údaj, ktoré Príjemcovi informácií neboli priamo poskytnuté zo strany Poskytovateľa informácií, ale ktoré Príjemca informácií zaznamenal počas plnenia predmetu Zmluvy zrakom či sluchom, alebo s ktorými sa Príjemca informácií oboznámil iným spôsobom v súvislosti s poskytovaním prác a služieb podľa Zmluvy v areáli mlyna Sládkovičovo.

3. Dôvernou informáciou nie je informácia, ktorá:

a) je Príjemcovi informácií známa zo zdrojov, ktoré nie sú spojené s Poskytovateľom informácií skôr, než ju obdrží od Poskytovateľa informácií, za predpokladu, že Príjemca informácií dokáže rozumne preukázať túto skutočnosť, alebo

b) je Príjemcovi informácií poskytnutá v dobrej viere treťou stranou, ktorá je k jej poskytnutiu oprávnená, alebo

c) je Poskytovateľom informácií zverejnená alebo sa stane verejnou z iného dôvodu, ako v dôsledku porušenia povinností, ktorými je Príjemca informácií viazaný na základe Zmluvy, alebo
d) bola preukázateľne nezávisle vyvinutá inak než z Dôverných informácií, samotným Príjemcom informácií.
4. Príjemca informácií sa zaväzuje, že Dôverné informácie bez predchádzajúceho písomného súhlasu Poskytovateľa informácií nevyužije vo svoj prospech alebo v prospech akejkoľvek tretej osoby, nezverejní, nesprístupní tretím osobám, ani neumožní prístup tretích osôb k Dôverným informáciám. Príjemca informácií sa ďalej zaväzuje, že bude dbať na to, aby sa Dôverné informácie nedostali do rúk nepovolaných osôb a aby neboli použité na iný účel, ako v súvislosti s plnením povinností podľa Zmluvy.
5. Príjemca informácií sa zaväzuje dodržiavať rovnakú úroveň ochrany Dôverných informácií, na akej chráni svoje vlastné dôverné informácie, v každom prípade však minimálne takú úroveň ochrany, ktorú je možné s ohľadom na dané okolnosti považovať za rozumnú a primeranú.

6. Počas trvania Zmluvy, ako aj po jej skončení, bez časového obmedzenia:

a) je Príjemca informácií oprávnený používať Dôverné informácie výhradne pre účely a potreby plnenia svojich pracovných povinností podľa Zmluvy;

b) je Príjemca informácií oprávnený poskytnúť Dôverné informácie iba tým iným zamestnancom, zástupcom a partnerom Poskytovateľa informácií, u ktorých Poskytovateľ informácií možnosť poskytnutia dopredu písomne schválil;
c) bude Prijímateľ informácií Poskytovateľa informácií ihneď informovať o akomkoľvek neoprávnenom použití Dôverných informácií a/alebo o ich použití v rozpore s ustanoveniami Zmluvy.
7. Bez ohľadu na iné ustanovenia Zmluvy nie je Prijímateľ informácií povinný zachovávať dôvernosť informácií:

a) ktoré boli pred uzavretím Zmluvy všeobecne známe a nevzťahovala sa na ne povinnosť mlčanlivosti, ak  je to možné preukázať na základe hodnoverného dôkazu;

b) ktoré Poskytovateľ informácií bez akéhokoľvek obmedzenia poskytol tretej osobe;

c) ktoré boli alebo sa stali verejne prístupnými, za predpokladu, že k tomu nedošlo v dôsledku neoprávneného poskytnutia alebo konania Prijímateľa informácií, ktoré nebolo v dobrej viere, alebo takého konania, ktoré je možné priznať Prijímateľovi informácií, ktorému boli Dôverné informácie poskytnuté;

d) ktoré sa stali známymi zo zdroja nesúvisiaceho s Prijímateľom informácií a bez porušenia podmienok stanovených v Zmluve zo strany Prijímateľa informácií, alebo v dôsledku porušení práv Poskytovateľa informácií;

e) ktorých poskytnutie ukladá uznesenie, rozhodnutie, alebo príkaz akéhokoľvek súdneho alebo správneho orgánu za predpokladu, že Prijímateľ informácií urobil všetky opatrenia, ktoré je možné od neho očakávať, aby o tejto situácii Poskytovateľa informácií dopredu oboznámil a Poskytovateľ informácií sa tak mohol proti takému uzneseniu, rozhodnutiu alebo príkazu brániť.

8. Všetky Dôverné informácie sú vlastníctvom Poskytovateľa informácií a Prijímateľ informácií Poskytovateľovi informácií vráti alebo zničí všetky Dôverné informácie, ktoré obdržal na akomkoľvek dátovom nosiči, a to k okamihu zániku Zmluvy alebo kedykoľvek, ak ho k tomu vyzve Poskytovateľ informácií. Prijímateľ informácií súkromným písomným dokumentom potvrdí, že celkom a úplne splnil svoju povinnosť vrátiť alebo zničiť informácie a tento súkromný písomný dokument doručí Poskytovateľovi informácií do troch pracovných dní od ukončenia Zmluvy, alebo pokiaľ tak musí urobiť na základe výzvy Poskytovateľa informácií, tak do troch pracovných dní od doručenia výzvy.

9. S výnimkou plnenia pracovných povinností podľa Zmluvy nie je Prijímateľ informácií oprávnený používať Dôverné informácie pre žiadny iný účel. Výnimku tvoria prípady, kedy Poskytovateľ informácií poskytnutie za iným účelom dopredu písomne schváli.

10. Okrem vyššie uvedeného je Prijímateľ informácií povinný dodržiavať všetky zákonné ustanovenia o mlčanlivosti stanovené všeobecne záväznými právnymi predpismi Slovenskej republiky.
11. Prijímateľ informácií berie na vedomie, že povinnosti Prijímateľa informácií špecifikované v tomto článku Zmluvy a záväzok mlčanlivosti trvajú aj po skončení Zmluvy.
12. Prijímateľ informácií berie na vedomie, že v prípade nedodržania svojho záväzku mlčanlivosti počas trvania Zmluvy zodpovedá za škodu tým spôsobenú Poskytovateľovi informácií podľa príslušných ustanovení Obchodného zákonníka.
13. Prijímateľ informácií ďalej berie na vedomie, že v prípade nedodržania svojho záväzku mlčanlivosti v období po skončení Zmluvy zodpovedá za škodu tým spôsobenú Poskytovateľovi informácií alebo akejkoľvek tretej osobe podľa ustanovení Obchodného zákonníka.
14. Zmluvné strany sa dohodli, že v prípade porušenia ustanovení Zmluvy alebo v prípade situácie, kedy môže Poskytovateľovi informácií vzniknúť škoda, ktorú nejde napraviť, je Poskytovateľ informácií okrem iných právnych prostriedkov oprávnený navrhnúť súdu vydanie neodkladného opatrenia ohľadom predmetného konania a taktiež je oprávnený uplatniť akékoľvek iné nevyhnutné a vhodné právne kroky a prostriedky.

Článok XIII
Zmluvné pokuty, náhrada škody a zádržné právo
1. Zmluvné strany sa dohodli, že Objednávateľ je oprávnený požadovať od Zhotoviteľa zaplatenie zmluvnej pokuty vo výške:

a) 5.500,- € (slovom päťtisíc päťsto eur) za každý nasledujúci začatý deň omeškania podľa článku II. ods.3 Zmluvy, ak bude Zhotoviteľ v omeškaní s vykonaním a/alebo odovzdaním Diela bez zavinenia Objednávateľa o viac ako jeden kalendárny deň;
b) 2.000,- € (slovom dvetisíc eur) za tretí a každý nasledujúci začatý deň omeškania podľa harmonogramu realizácie diela, ktorý tvorí neoddeliteľnú časť tejto zmluvy, ak bude Zhotoviteľ v omeškaní s vykonaním a/alebo odovzdaním Diela bez zavinenia Objednávateľa o viac ako dva kalendárne dni;
c) 2.000,- € (slovom dvetisíc eur) za každý aj začatý deň omeškania s plnením povinnosti Zhotoviteľa podľa druhej vety článku VII ods. 4 Zmluvy;
d) 2.000,- € (slovom dvetisíc eur) za každé zistené jednotlivé porušenie zmluvnej povinnosti Zhotoviteľa podľa článku XII Zmluvy.
2. Nárok na  zmluvnú pokutu je Objednávateľ povinný uplatniť si u Zhotoviteľa písomnou formou. Uplatnením si tohto nároku na zmluvnú pokutu nezaniká nárok Objednávateľa na náhradu škody spôsobenej porušením zmluvnej povinnosti Zhotoviteľa.

3. Zhotoviteľ sa zaväzuje nahradiť Objednávateľovi v plnom rozsahu škodu a všetky s ňou súvisiace náklady, ktoré Objednávateľovi vznikli porušením povinností vyplývajúcich Zhotoviteľovi mu zo Zmluvy. Zhotoviteľ sa zároveň zaväzuje, že nahradí Objednávateľovi všetky náklady, ktoré Objednávateľovi vzniknú, ak:
a) si akékoľvek tretie osoby uplatnia voči Objednávateľovi práva zo zodpovednosti za škodu voči Objednávateľovi v súvislosti s vykonávaním Diela;
b) Objednávateľovi v súvislosti s vykonaním Diela alebo výkonom iných práv a povinností vyplývajúcich zo Zmluvy bude štátnym orgánom, orgánom verejnej správy alebo samosprávy, resp. orgánom povereným dozorom nad dodržiavaním príslušných právnych predpisov uložená pokuta alebo iná sankcia.
4. Objednávateľ má na účely zabezpečenia svojich pohľadávok voči Zhotoviteľovi vzniknutých v súvislosti so Zmluvou, (najmä, nie však výlučne, zo zmluvnej pokuty a z titulu náhrady škody) zádržné právo na všetkých veciach Zhotoviteľa nachádzajúcich sa na Stavenisku v čase existencie splatnej peňažnej pohľadávky Objednávateľa. Objednávateľ je povinný bez zbytočného odkladu upovedomiť Zhotoviteľa o zadržaní veci Zhotoviteľa a o jeho dôvodoch.
Článok XIV
Ukončenie zmluvného vzťahu

1. Zmluvný vzťah založený Zmluvou skončí odovzdaním Diela a pripísaním Ceny za Dielo na účet Zhotoviteľa; platnosť ustanovení o záruke za akosť a ustanovení, z ktorých je podľa ich obsahu zrejmé, že majú platiť aj po odovzdaní Diela, tým nie je dotknutá.

2. Zmluvný vzťah založený Zmluvou možno ukončiť aj:

a) písomnou dohodou Zmluvných strán;
b) dňom nasledujúcim po doručení písomného oznámenia o odstúpení od Zmluvy druhej Zmluvnej strane.

3. Ktorákoľvek zo Zmluvných strán je oprávnená odstúpiť od Zmluvy s účinnosťou odo dňa doručenia oznámenia o odstúpení od Zmluvy druhej Zmluvnej strane, ak:
a) druhá Zmluvná strana vstúpi do likvidácie;

b) druhá Zmluvná strana sama na seba podá návrh na vyhlásenie konkurzu;

c) na majetok druhej Zmluvnej strany dôjde k vyhláseniu konkurzu;

d) vo vzťahu k druhej Zmluvnej strane dôjde k rozhodnutiu o povolení reštrukturalizácie;

e) dôjde k ukončeniu nájomného vzťahu Objednávateľa s vlastníkom mlyna Sládkovičovo, spoločnosti Mlyn Pohronský Ruskov.
4. Zhotoviteľ je oprávnený odstúpiť od Zmluvy s účinnosťou odo dňa doručenia oznámenia o odstúpení od Zmluvy Objednávateľovi, ak Objednávateľ aj po uplynutí pätnásťdňovej lehoty uvedenej v predchádzajúcej písomnej výzve Zhotoviteľa na dodatočné splnenie povinnosti zaplatiť Cenu podľa článku III Zmluvy mešká s jej zaplatením.

5. Objednávateľ je oprávnený odstúpiť od Zmluvy s účinnosťou odo dňa doručenia oznámenia o odstúpení od Zmluvy Zhotoviteľovi pri podstatnom porušení zmluvy. Podstatným porušením Zmluvy sa rozumie také porušenie, pri ktorom Zhotoviteľ vedel v čase uzavretia Zmluvy alebo v tomto čase mohol rozumne predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že Objednávateľ nebude mať záujem na plnení povinností pri takom porušení Zmluvy, najmä (nie však výlučne), ak Zhotoviteľ:

a) je v omeškaní so zhotovením Diela o viac ako päť kalendárnych dní;

b) opakovane nedodržiava technické, hygienické, bezpečnostné (vrátane bezpečnosti a ochrany zdravia pri práci), protipožiarne, alebo iné všeobecne záväzné právne predpisy, nariadenia a normy aktuálne platné na území Slovenskej republiky súvisiace s vykonávaním Diela;
c) spôsobuje Objednávateľovi škodu;
d) svojou činnosťou v rozpore so Zmluvou obmedzuje alebo znemožňuje prevádzku podniku Objednávateľa alebo jeho časti;

e) zabezpečuje vykonávanie prác nelegálne zamestnávanými osobami.

3. Následky odstúpenia od Zmluvy sa riadia príslušnými ustanoveniami Obchodného zákonníka. Odstúpenie od Zmluvy nadobúda účinnosť dňom doručenia písomného odstúpenia od Zmluvy príslušnej Zmluvnej strane.
Článok XV
Záverečné ustanovenia

1. Zmena Zmluvy je možná len písomnou dohodou Zmluvných strán, formou písomných dodatkov k Zmluve podpísaných oboma Zmluvnými stranami.
2. Právne vzťahy v Zmluve neupravené sa riadia príslušnými ustanoveniami Obchodného zákonníka a súvisiacimi právnymi predpismi platnými na území Slovenskej republiky.
3. Zmluvné strany sa dohodli, že všetky spory, ktoré vzniknú zo Zmluvy, vrátane sporov o platnosť, výklad alebo zrušenie Zmluvy, ktoré sa nepodarí vyriešiť vzájomnou dohodu, bude riešiť vecne a miestne príslušný súd v súlade so všeobecne záväznými právnymi predpismi platnými a účinnými na území Slovenskej republiky.

4. Zmluvné strany sa dohodli, že povinnosť doručiť písomnosť podľa Zmluvy sa považuje v konkrétnom prípade za splnenú dňom prevzatia písomnosti alebo odmietnutím túto písomnosť pre​vziať. Ak sa v prípade doručovania prostredníctvom poštového podniku vráti doručovaná zásielka ako nedoručená alebo nedoručiteľná, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zá​sielky); pre doručovanie sú rozhodné sídla Zmluvných strán zapísané v  Obchodnom registri SR, ak si Zmluvné strany písomne neoznámia iné adresy na doručovanie.
5. Ak niektoré ustanovenia Zmluvy nie sú celkom alebo sčasti účinné alebo neskôr stratia účin​nosť, nie je tým dotknutá platnosť a účinnosť ostatných ustanove​ní. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmys​lu a účelu Zmluvy, pokiaľ pri uzatváraní Zmluvy Zmluvné strany túto otázku brali do úvahy.

6. Zmluvné strany súhlasia, že oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a  zhotoviteľ je povinný poskytnúť súčinnosť v plnej miere.
7. Zmluva je vyhotovená v dvoch rovnopisoch, pričom každá zo Zmluvných strán obdrží po jednom vyhotovení.

8. Zmluvné strany vyhlasujú, že si Zmluvu prečíta​li, jej obsahu porozumeli a na znak toho, že obsah Zmluvy zod​pove​dá ich sku​točnej a slobodnej vôli, ju podpísali.
V Seredi, dňa ............. 2023.
V , dňa ............. 2023.
Objednávateľ:
Zhotoviteľ:

